CELEX: 62010CB0438
Language: mt
Date: 2011-07-13 00:00:00
Title: Kawża C-438/10: Digriet tal-Qorti tal-Ġustizzja (Il-Ħames Awla) tat- 13 ta’ Lulju 2011 (talba għal deċiżjoni preliminari tal-Curtea de Apel Bacău — ir-Rumanija) — Direcția Generală a Finanțelor Publice Bacău, Administrația Finanțelor Publice Bacău vs Lilia Druțu (L-ewwel subparagrafu tal-Artikolu 104(3) tar-Regoli tal-Proċedura — Taxxi interni — Artikolu 110 TFUE — Taxxa fuq it-tniġġis imposta fuq l-ewwel reġistrazzjoni ta’ vetturi)

22.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/13
            
         Digriet tal-Qorti tal-Ġustizzja (Il-Ħames Awla) tat-13 ta’ Lulju 2011 (talba għal deċiżjoni preliminari tal-Curtea de Apel Bacău — ir-Rumanija) — Direcția Generală a Finanțelor Publice Bacău, Administrația Finanțelor Publice Bacău vs Lilia Druțu
   (Kawża C-438/10) (1)
   
   (L-ewwel subparagrafu tal-Artikolu 104(3) tar-Regoli tal-Proċedura - Taxxi interni - Artikolu 110 TFUE - Taxxa fuq it-tniġġis imposta fuq l-ewwel reġistrazzjoni ta’ vetturi)
   2011/C 311/19
   Lingwa tal-kawża: ir-Rumen
   
      Qorti tar-rinviju
   
   Curtea de Apel Bacău
   
      Partijiet fil-kawża prinċipali
   
   
      Rikorrent: Direcția Generală a Finanțelor Publice Bacău, Administrația Finanțelor Publice Bacău
   
      Konvenut: Lilia Druțu
   
      Suġġett
   
   Talba għal deċiżjoni preliminari — Curtea de Apel Bacău Secția Comercială, Contencios Administrativ și Fiscal — Reġistrazzjoni ta’ vetturi użati preċedentement irreġistrati fi Stati Membri oħra — Taxxa ambjentali li taffettwa l-vetturi meta jiġu rreġistrati għall-ewwel darba fi Stat Membru — Kompatibbiltà tal-leġiżlazzjoni nazzjonali mal-Artikolu 110 TFUE — Diskriminazzjoni meta mqabbla mal-vetturi użati diġà rreġistrati fit-territorju tal-imsemmi Stat Membru u mhux suġġetti għall-imsemmija taxxa waqt bejgħ u reġistrazzjoni suċċessivi
   
      Dispożittiv
   
   L-Artikolu 110 TFUE għandu jiġi interpretat fis-sens li jipprekludi Stat Membru milli jimponi taxxa fuq it-tniġġis li taffettwa l-vetturi meta jiġu rreġistrati għall-ewwel darba f’dak l-Istat Membru, jekk tali miżura fiskali titħaddem b’tali mod li tiskoraġġixxi d-dħul fiċ-ċirkulazzjoni, fl-imsemmi Stat Membru, ta’ vetturi użati mixtrija fi Stati Membri oħra, mingħajr ma tiskoraġġixxi x-xiri ta’ vetturi tal-istess żmien u kundizzjoni li jkunu fis-suq nazzjonali.
   
      (1)  ĠU C 328, 04.12.2010.